Ego G[eraldus], vicecomes Bruciae, notum facio praesentibus et futuris quod ego quito Deo et Beato Benedicto Merchade et ejus haeredes praesentes et futuros et ejus teneuras ab omni servitio quod in eo petebam vel habere me dicebam, ita quod de caetero ego vel haeredes mei nihil pro commenda vel quolibet alio servitio in eo vel haeredibus suis possimus petere vel habere, et super hoc praesentes litteras sigillo nostro roboratas concedimus ecclesiae Beati Benedicti. Actum anno gratiae millesimo ducentesimo vigesimo tertio, mense januario.